ผมชอบจุกแน่นตรง บริเวณลิ้นปี่ทางด้านซ้าย เป็นๆ หายๆ บางทีหายไป2วัน แล้วก็มีอาการจุกแน่นอีก ชอบเป็นๆ หายๆ ตลอด จะชอบเป็นวันที่ทำงาน เพราะผมทำนั้งเป็นเวลานาน กับตอนที่มีความเครียด อาการจุกแบบนี้อันตรายไหมครับ และเสี่ยงเป็นโรคอะไรบ้างครับ
สวัสดีค่ะ อาการจุกแน่นลิ้นปี่อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากการดูแลตัวเองเบื้องต้น ควรดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักหากมีอาการเหนื่อยหอบร่วมด้วย จุกแน่นลิ้นปี่มากขึ้น แน่นอกมีร้าวไปกรามหรือแขน ใจสั่น ไอมาก อาเจียน กินได้น้อยควรรีบไปพบแพทย์